《和儿咨夔夜坐韵》
宋代·洪钺

楼底雪知峰，楼头着寓翁。
梅方开萼绿，桃已亚枝红。
斟浅偏劳劝，眠迟不受烘。
锦城春在眼，何暇问蚕丛。

作者简介：洪钺（一一五九～？）（生年据《平斋文集》卷八《老人生朝为寿》“丙申儿遇丙申岁，己卯爷逢己卯辰”推算），号谷隐，于潜（今属浙江）人。咨夔父。以子贵赠少师（《式古堂书画汇考》卷一五《洪舜俞道场诗并札卷》引元至正钱惟善跋）。事见《咸淳临安志》卷六七《洪咨夔传》。今录诗二首。